[կապիկի պապաչյուն] YouTube-յան ալիք Тhought Monkey
Ֆոնդային շուկան կարող է բավականին բարդ համակարգ թվալ:
Իրականում դրա շուրջ այնքան աղմուկ կա, և այնքան տարբեր փորձագետներ
պատրաստ են ձեզ օգնել ֆոնդային շուկայի նրբությունները հասկանալու հարցում,
որ այն ուղղակի սարսափելի է թվում,
և կարծես ֆոնդային շուկայում հաջող ներդրումներ կատարելու
միակ ճանապարհը փորձագետի օգնությանը դիմելն է:
Բայց եթե մի պահ մտածեք այն մասին,
թե ինչ է տեղի ունենում իրականում, ամեն ինչ այնքան էլ բարդ չի թվա:
Ֆոնդային շուկայում ամենատարօրինակը թերևս այն է, որ կարելի է
առաջին հայացքից չնչին թվացող բանից գումար վաստակել կամ կորցնել:
Ֆիզիկապես գրեթե ոչինչ տեղի չի ունենում,
բայց ամեն օր մեծ քանակությամբ փող են վաստակում,
և մեծ քանակությամբ փող կորցնում: Իրականում Նյու Յորքի ֆոնդային
բորսայում ամեն օր ավելի քան 169 միլիարդ ԱՄՆ դոլարի գործարքներ են կատարվում,
ընդ որում այն աշխարհում գործող բազմաթիվ ֆոնդային բորսաներից մեկն է միայն:
Իհարկե, ներդրումներ կատարելու համար
ներդրումների բազմաթիվ տեսակներ կան:
Օրինակ՝ կարող եք փողը ներդնել արտարժույթում:
Ամեն օր արտարժույթի շուկաներում տրիլիոնների արժողությամբ
գործարքներ են իրականացվում:
Ամեն դեպքում ֆոնդային շուկան իրականում նման է բոլոր մյուս շուկաներին՝
գյուղատնտեսական ապրանքների շուկային, հնոտիների շուկային,
այսինքն՝ ցանկացած վայր, որտեղ ապրանքներ են գնվում և վաճառվում:
Միակ տարբերությունն իրականում այն է,
որ այստեղ գնվում և վաճառվում են ոչ թե ապրանքներ, այլ արժեթղթեր:
Այդպես են անվանում այն ֆինանսական ակտիվները կամ
ռեսուրսները, որոնց միջոցով կարելի է գումար վաստակել:
Կարող եք ներդրում կատարել, օրինակ, բաժնետոմսերում,
որոնք արժեթղթերի հավանաբար ամենահայտնի տեսակն են,
ինչպես նաև պարտատոմսերում և այնպիսի ապրանքներում,
ինչպիսիք են ոսկին, արծաթը և մետաղները,
կարող եք փողը ներդնել նաև անշարժ գույքում:
Այդպիսի ներդրումների հարյուրավոր տարբեր տեսակներ կան:
Գնելով բաժնետոմս՝
իրականում գնում եք որևէ ընկերության մի փոքր մաս:
Նախկինում բաժնետոմս գնելիս մի թուղթ էին տալիս,
որի վրա նշված էր, թե տվյալ ընկերության
քանի բաժնետոմս եք գնել:
Ինչևէ, այժմ ամեն ինչ թվային է, և բաժնետոմս գնելիս իրականում
միայն ձեր առցանց հաշվի միջոցով կարող եք տեսնել,
որ տվյալ ընկերության որևէ մաս ձեզ է պատկանում:
Այսպես, օրինակ, եթե ցանկանում եք գնել Google-ը և ասենք՝ գնում եք
1 կամ 2 բաժնետոմս կամ որևէ այլ ակտիվ, իրականում ներդրում եք կատարում
ընկերությունում և ինչ-որ մասով դառնում եք համասեփականատեր:
Գուցե շատ փոքր մասի համասեփականտեր եք դառնում, բայց որոշակի
իրավունքներ եք ունենում, որոնք ձեզ տրվում են որպես համասեփականատիրոջ:
Այժմ հարցն այն է, թե ինչ է տեղի ունենում բաժնետոմս վաճառելիս
կամ գնելիս: Ինչպե՞ս է այդ գործընթացն իրականում տեղի ունենում:
Դե, առաջին բանը, որ տեղի է ունենում բաժնետոմս գնելիս,
այն է, որ սահմանում եք այն գինը,
որով պատրաստ եք գնել կամ վաճառել բաժնետոմսը:
Այնուհետև դիմում եք բրոքերի օգնությանը, որը գտնում է ինչ-որ մեկին,
որը պատրաստ է գնել բաժնետոմսերը,
որոնք փորձում եք վաճառել կամ գնել այն գնով,
որն առաջարկել եք բաժնետոմսը գնելու կամ վաճառելու համար:
Ձեր սահմանած գնով գնելու կամ
վաճառելու ցանկություն ունեցող անձ գտնելուց հետո
բրոքերը կատարում է գործարքը և այսօր սովորաբար
մոտ 10-20 դոլար միջնորդավճար է գանձում,
եթե առցանց հաշիվ եք օգտագործում,
այնուհետև իրականացնում է գործարքը:
Ամեն օր նմանատիպ միլիոնավոր գործարքներ են տեղի ունենում:
Եվ իրականում հենց այս պատճառով են բաժնետմոսերի գները բարձրանում և իջնում:
Այսպիսով, վերցնենք մի որևէ ընկերության,
ասենք՝ Google-ի բաժնետոմսերի գրաֆիկը, իսկ Google-ի բաժնետոմսերի
գինն անցած մի քանի շաբաթվա ընթացքում անընդհատ նվազում էր.
դա տեղի է ունենում այն պատճառով, որ վաճառողները, որոնք փորձում են
վաճառել իրենց բաժնետոմսերը, ավելի ու ավելի ցածր գնով են դրանք առաջարկում,
կամ դա կարող է տեղի ունենալ այն դեպքում, երբ գնորդը որոշի Google-ի
բաժնետոմսը գնել միայն շատ ցածր գնով:
Այդ տատանումները տեղի են ունենում մի շարք պատճառներով,
օրինակ՝ ներդրողի բացասական հաշվետվությունների,
ընկերության մասին տարածված վատ լուրերի
կամ սկանդալների և այլ պատճառներով:
Երբ մարդիկ վախեցած են, նրանք հիմնականում փորձում են
պաշտպանվել կորուստներից և վաճառում են բաժնետոմսերը,
իսկ եթե ստիպված լինեն գնալով ավելի ցածր գնով վաճառել
կամ նկատեն, որ գնորդները միայն շատ ցածր գնով են գնելու,
կվախենան և կփորձեն ազատվել իրենց բաժնետոմսերից:
Հենց դա էլ տեղի է ունենում, երբ բաժնետոմսերի գներն ընկնում են:
Իսկ երբ հակառակն է տեղի ունենում, բաժնետոմսերի գները բարձրանում են:
Երբ գնորդները պատրաստ են բաժնետոմսերը գնել ավելի ու ավելի բարձր գնով,
քանի որ լավատեսորեն են տրամադրված ընկերության նկատմամբ,
կամ լավ լուրեր են տարածվել ընկերության մասին,
բաժնետոմսերի գները բարձրանում են:
Եթե նկատել եք, բաժնետոմսերի գներն իրականում
մարդկանց հոգեբանությամբ են պայմանավորված:
Եվ ֆոնդային շուկայի աշխատանքի հիմքում հենց դա է: Ըստ էության, ֆոնդային շուկան
նման է մի սովորական շուկայի, որտեղ գնվում և վաճառվում են ապրանքներ,
և գինն իրականում որոշում է սպառողը,
պարզապես ֆոնդային շուկայում
բաժնետոմսերի գինն իրականում որոշում են ներդրողները:
Փողը հիմնականում վաստակում են փողի սպեկուլյացիայի շնորհիվ:
Ամեն ինչ շատ պարզ է: